Antanas Abraškevičius

Antanas Abraškevičius (g. 1935 m. gruodžio 15 d. Klaibūnuose, dab. Anykščių raj.) – Lietuvos ir Anykščių rajono politinis veikėjas, agronomas, ūkininkas.

 Biografija 
Vaikystėje dirbo samdomu piemeniu pas ūkininkus. 1952 m. baigė Traupio septynmetę mokyklą (Anykščių raj.).

1957–1958 m. dirbo Traupio apylinkės vykdomojo komiteto pirmininku, 1958–1961 m. buvo „Traupio švyturio“ kolūkio laukininkystės brigados brigadininkas. 1959–1964 m. neakivaizdžiai mokėsi Joniškėlio tarybiniame ūkyje–technikume, įgijo agronomo specialybę.

Nuo 1961 m. apsigyveno Viešintose,Dienos veidrodis: Anykščių krašto žmonės ir faktai anyksta.lt kur iki 1992 m. buvo „Gimtosios žemės“ kolūkio pirmininkas, 1992–1998 m. dirbo Viešintų žemės ūkio bendrovės pirmininku. Šiuo laikotarpiu buvo sukurta visuomeninė Viešintų infrastruktūra, o jo vadovaujamas ūkis buvo stipriausias Anykščių rajone tarp dirbusių nepalankiose vietovėse. 1996–1997 m. taip pat buvo akcinės bendrovės „Šlavė“ valdybos narys.Antanas Abraškevičius anykstenai.lt

Nuo 1993 m. A. Abraškevičius ūkininkavo šeimos augalininkystės ūkyje. 2004–2008 m. jis buvo pirmasis ūkininkas šalyje, kurio auginamus rugius pasirinko Prancūzijos koncernas „Belvedere“ ir AB „Vilniaus degtinė“ gaminti rūšinei „Sobieski“ degtinei. Ūkininko vardas ir veidas naudoti šios produkcijos reklamoje.Lietuvoje pasirodė nauja kilminga „Sobieski“ degtinė meniu.ltPagerbtas „žemdirbių žemdirbys“ anyksta.lt

1997–2000 m. Anykščių rajono savivaldybės tarybos narys. 2000–2004 m. buvo Seimo narės Rasos Juknevičienės visuomeninis patarėjas.

 Įvertinimas 
 Darbo raudonosios vėliavos ordinas (1986)
 „Garbės ženklo“ ordinas (1975 ir 1981)
 Viešintų bendruomenės Garbės pilietis (2016)
 „Šimtmečio anykštėno“ atminimo ženklas (2018)

 Literatūra 

 Viešintų kraštas: kaimai ir žmonės / sud. Tautvilis Uža. – Panevėžys: Panevėžio spaustuvė, 2017. – 328 p.:iliustr. – ISBN 978-609-8072-66-2.

 Šaltiniai 

Kategorija:Anykščių politikai
Kategorija:Lietuvos agronomai